**Prijedlog Predlagač: Gradonačelnica**

Na temelju članka 35. stavka 2. i članka 391. stavka 1. Zakona o vlasništvu i drugim stvarnim pravima („Narodne novine“, br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst i 94/17-ispravak pročišćenog teksta), članka 47. stavka 1. točke 22. Statuta Grada Korčula („Službeni glasnik Grada Korčule“, broj 3/18 i 3/21) te članka 68. Poslovnika Gradskog vijeća Grada Korčule („Službeni glasnik Grada Korčule“, broj 8/18), Gradsko vijeće Grada Korčule je na \_\_\_ sjednici održanoj dana \_\_\_\_\_\_\_\_\_\_\_\_2023. godine donijelo

**Z A K L J U Č A K**

**o prodaji nekretnine u vlasništvu Grada Korčule,**

**označene kao čest. zem. 240/7 k.o. Korčula**

I.

Na prodaju putem prikupljanja pisanih ponuda izlaže se:

- k.č.br. 240/7 upisana u zk.ul. broj 100 k.o. Korčula, površine 7 m2.

Procijenjena vrijednost po ovlaštenom procjenitelju na dan procjene iznosi 1.200,00 EUR odnosno (9.041,40 kn).

II.

Ovlašćuje se gradonačelnica Grada Korčule da raspiše natječaj za prodaju nekretnine, s time da početna kupoprodajna cijena ne može biti manja od procijenjene vrijednosti iz članka 1. stavka 2. ovog Zaključka, te da sklopi kupoprodajni ugovor sa najpovoljnijim ponuditeljem.

III.

Ovaj Zaključak stupa na snagu osmog dana od dana objave u „Službenom glasniku Grada Korčule“.

KLASA:

URBROJ:

Korčula,

PREDSJEDNICA

GRADSKOG VIJEĆA

**O b r a z l o ž e n j e**

Grad Korčula je po zaprimio zamolbu da pokrene postupak prodaje nekretnine u naselju Korčula, čiji je vlasnik Grad Korčula. Radi se o čestici zemlje 240/7 k.o. Korčula koja je nastala cijepanjem č.zem. 240/6 koje je provedeno u zemljišnoj knjizi, ZU 100 k.o. Korčula. U naravi predmetna čestica predstavlja dvorište okućnice stambene zgrade koja je izgrađena na čestici zem. 1570 k.o. Korčula.

Nadalje, za potrebe prodaje izrađen je procjembeni elaborat od ovlaštenog procjenitelja za procjenu vrijednosti koji je potvrdilo Procjeniteljsko povjerenstvo za tržište nekretnina na području Dubrovačko-neretvanske županije.

Gradsko vijeće Grada Korčule odlučuje o stjecanju, otuđivanju i opterećivanju imovine u vlasništvu Grada čija pojedinačna vrijednost prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju, otuđivanju i opterećivanju imovine, što za 2023. godinu čini iznos od 25.941,23 EUR, odnosno 195.454,21 kn.

Mada se u konkretnom slučaju radi o manjem iznosu o kojem odlučuje gradonačelnica, predlaže se donijeti odluka o prodaji na Vijeću.

Slijedom prednjeg, predlaže se Gradskom vijeću donošenje predloženog zaključka.